**ОБЩИНСКА ИЗБИРАТЕЛНА КОМИСИЯ РУЕН**

РЕШЕНИЕ

№ 248 / 05.01.2021 г.

ОТНОСНО: Вземане на решение във връзка с влязло в сила на 21.12.2020 г. определение на Районен съд Айтос с № 260046 от 15.12.2020 г. по ЧНД № 476 / 2020 г. за отстраняване на Юлюман Хасан Юлюман с ЕГН: \*\*\*\*\*\*\*\*\*\*\* от заеманата длъжност Кмет на кметство с. Вресово.

На 04..01.2021 г. е постъпило писмо с изх. № 476 / 22.12.2020 г. на Районен съд Айтос, с което се изпраща на ОИК Руен влязло в сила определение на Районен съд Айтос с № 260046 от 15.12.2020 г. по ЧНД № 476 / 2020 г., с което е взета мярка за процесуална принуда по чл.69 от НПК по отношение на Юлюман Хасан Юлюман с ЕГН: \*\*\*\*\*\*\*\*\*\*\* от с. Вресово - отстраняване на заеманата длъжност - Кмет на кметство с. Вресово, който е обвиняем по досъдебно производство 335 – ЗМ – 184 / 2020 по описа на РУ на МВР Руен.

Юлюман Юлюман е привлечен като обвиняем за извършени умишлени престъпления от общ характер, пряко свързани с работата му като кмет и действия насочени към прикриване на престъплението.

Съществувала е реална опасност същият да използва служебното си положение за въздействие на свидетели, като своевременно да продължи да извършва престъпления, поради което и РС Айтос му налага принудителна мярка - отстраняване от заеманата длъжност Кмет на кметство с. Вресово.

От събраната информация в ОИК Руен се установи,че Юлюман Хасан Юлюман с ЕГН: \*\*\*\*\*\*\*\*\*\*\* е подал заявление за ползване на платен годишен отпуск с вх.н. МО 940/21.12.2020. Със заповед № 2083 / 21.12.2020 му е разрешено да ползва 35 (тридесет и пет) работни дни платен годишен отпуск считано от 21.12.2020 до 11.02.2021

Със заповед № РД – 08-920 / 29.12.2020 на Кмета на Община Руен са прекратени и функциите му на длъжностно лице по гражданско състояние възложени му със заповед № РД – 08-699 / 06.11.2019. Забранено му е достcпа до служебните помещения в сградата на кметство с. Вресово,община Руен.

Същата заповед е изпратена до ГД „ГРАО“ - гр. София и до ТД „ГРАО“- гр.Бургас за прекратяване достъпа до НБД „ Население“.

В чл. 42, ал.1 от ЗМСМА подробно са описани случаите, при които пълномощията на кметовете се могат да се прекратяват предсрочно:

- при подаване на оставка чрез председателя на общинския съвет до общинската избирателна комисия;

- при трайна фактическа невъзможност да изпълнява задълженията си за повече от 6 месеца поради заболяване;

- при поставяне под запрещение;

- когато след избирането му е осъден с влязла в сила присъда на лишаване от свобода за умишлено престъпление от общ характер или на лишаване от право да заема държавна длъжност;

- при неизпълнение на задължението по чл. 41, ал. 3;

- при извършване на административно-териториални промени, водещи до промяна на постоянния адрес в общината или кметството;

- при извършване на административно-териториални промени, водещи до закриване на общината, района или кметството;

- при избирането му за народен представител, министър или областен управител, при назначаването му за заместник-министър или заместник областен управител или когато заеме друга длъжност по трудово или служебно правоотношение;

- при нарушаване на забраните по чл. 41, ал. 1;

- при неоснователно отсъствие от работа за повече от един месец;

- при влизане в сила на акт, с който е установен конфликт на интереси по Закона за противодействие на корупцията и за отнемане на незаконно придобитото имущество;

- при установяване на неизбираемост;

- при смърт.

ОИК Руен смята, че случаят не попада в хипотезите на чл. 42, ал. 1 от ЗМЗМА.

Изпълнено е и изискването на съда, като е отнето правото му да упражнява пълномощията на кмет на кметство от страна на общинската администрация.

ъв връзка с горното и на основание чл. 87, ал. 1 от ИК, ОИК Руен, взе следното

**РЕШЕНИЕ**

Отказва да прекрати предсрочно пълномощията на Кмета на кметство с. Вресово - Юлюман Хасан Юлюман с ЕГН: \*\*\*\*\*\*\*\*\*\*\*.

Решението може да се обжалва по реда на чл. 42, ал. 5 от ЗМСМА.

Препис от настоящото решение да се изпрати до Председател на ОС Руен.

Председател ОИК:

/Веселина Димитрова/

Секретар ОИК:

/Мустафа Халис/